**КЭЙСИ ADVA**

**ТАҲЛИЛ ВА ТАЪСИРРАСОНӢ БА СИЁСАТИ БУҶЕТӢ:**

**МАРКАЗИ ADVA, ИЗРОИЛ**

**ОҒОЗ**

*Марказ таҳлили буҷетро барои таъсиррасонӣ ба натиҷаҳои чораҳои сиёсӣ бо муваффақият истифода мебарад. Аз ҷумла, арзёбии созмони мазкур оид ба таъсиррасонии буҷети миллӣ ба хизматрасониҳои иҷтимоӣ дар соли 1998 ба мубоҳисаҳои иттилоотӣ ва бекор намудани пешниҳодҳо оид ба кам кардани унсурҳои муҳимми хароҷоти иҷтимоӣ мусоидат намуд.*

Соли 1991 таъсис ёфта, маркази ADVA чун маркази объективӣ, мустақил ва ба таҳлили чораҳои сиёсӣ равонашуда ба ҳисоб меравад. Ҳадафи он мусоидат ба мубоҳисаҳои иттилоотӣ тавассути интишори иттилоот оид ба вазъи адолати иҷтимоӣ дар Изроил дар бахши таҳсилот, тандурустӣ, манзил, тақсимоти даромадҳо ва таъминоти иҷтимоӣ мебошад

 Дар соли 1995 ADVA Лоиҳа оид ба таҳлили буҷетро ташкил кард, ки барои рушди мубоҳисаҳои васеи ҷамъиятӣ оид ба афзалиятҳои миллӣ ва тақсимоти одилонаи дороиҳои давлатӣ таҳия шуда буд.

 Лоиҳа тақсимоти маблағҳои буҷети давлати Изроилро ба моддаҳои иҷтимоӣ тариқи силсилаи ҳисоботҳо зери унвони “Назаре ба буҷет” таҳлил мекунад.

**Проблема**

Буҷете, ки ҳукумати Изроил дар соли 1998 пешниҳод намуд, аз ихтисороти ҷиддие дар хароҷот барои ниёзҳои иҷтимоӣ, ба хотири ҳавасманд кардани рушди иқтисодӣ, иборат буд. Ин ихтисорот кӯмакпулӣ ба кудакон ва нафақаи пиронсолӣ, бекор намудани бастаи ягонаи тиббӣ, маҳдудият ба ҳуқуқи гирифтани куамкпулӣ барои бекорӣ, бекор намудани имтиёзҳои доимӣ ва ҷубронпулиҳои муаллимон, кам кардани дастгирии молиявӣ барои таҳсили хонандагони синфҳои болоии мактабҳо дар ноҳияҳои осебпазир (номуваффақ) ва маҳдудияти дастгирӣ барои ба манзили истиқоматӣ соҳиб шуданро дар бар мегирифт.

 Буҷет ҳамчунин андозро барои куҳансолон баланд мебурд ва пардохтҳои навро барои истифодабарандагони хидматҳои тиббӣ ҷорӣ менамуд. Мавқеи АДВА аз он иборат буд, ки ихтисороти пешниҳодшаванда боиси зарари ҷиддӣ дар некуаҳволии умумии кишвар ва одамони қисман аз он вобаста мегардад.

**Фаъолият**

Аз ибтидо, Adva талоши худро, то ҷое ки имкон дорад, ба ҳимояи буҷети иҷтимоӣ равона намуд. Ҳануз пеш аз он ки фарзияи ниҳоии пешниҳодот барои буҷет омода шавад, созмон дар ҷавоб ба ихтисороти пешниҳоднамудаи ҳукумат ду бюллетен оид ба буҷет нашр намуд, то ки таъсири манфии онҳоро дар некуҳволии тамоми давлати Изроил ба таври мустанад, инъикос намояд. Ин бюллетенҳо дар асоси манбаъҳои иттилоотии мухталиф оид ба буҷет буданд ва то интиҳои раванди ташаккули буҷет паҳн карда шуданд. Кормандон бо бисёр гуруҳҳои манфиатдор, аз ҷумла кормандони иттифоқи касабаҳо, намояндагони бахши тандурустӣ, мизоҷони хидматрасониҳои тиббӣ, гуруҳҳои фаъолони ҷомеа, раисони ҷомеаҳои арабӣ ва шаҳрҳои рушди Изроил ҳамчунин намояндагони мақомотҳои давлатӣ мулоқот анҷом доданд. Ин мулоқотҳо таваҷҷуҳи зиёдро нисбат ба масъалаҳои калидии буҷет ташаккул доданд ва боиси ташкили иттиҳодияҳое шуданд, ки барои дастгирии талошҳо оид ба нигоҳ дошатани хидматрасониҳои иҷтимоӣ ва хусусан хидматрасониҳои соҳаи тандурустӣ, ба вуҷуд омаданд

Вақте Лоиҳаи бучети соли 1998 ба парлумони Изроил (Кнессет), дар моҳи октябр пешниҳод шуд, Adva худи ҳамон рӯз аксуламал нишон дода, мулоҳизоти ташреҳии гузориши омодасохтаашро бо номи *«Нигоҳе ба буҷети соли 1998 » интишор намуд*, ки гунаи комили он се ҳафта баъд нашр шуд. Adva ҳамчунин се гузориши буҷетии махсус нашр намуд, якум дар бораи таъсири буҷети пешниҳодшуда ба занон, дуюм оид ба таъсирасонӣ ба шаҳрвандони арабтабор ва сеюм барои сокинони шаҳрҳои рушдёбанда. Ин гузоришҳо ба таври васеъ миёни ниҳодҳои давлатӣ ва созмонҳои ҷамъиятӣ паҳн шуда буданд, то ки диққати бештар ба масъалаҳои мазкур ҷалб шавад ва сатҳи мубоҳисаҳо баландтар шавад

Adva ҳамчунин таъкид барои дифоъ аз ин мавқеъ дар Кнессет намуд. Кормандон гузориши комили Adva ва ҳачунин шакли фишурдаи онро дар бюллетенҳои буҷетӣ паҳн намуданд, бо қонунгузорон мулоқотҳо анҷом доданд, бо далелҳои собиткунанда дар назди кумитаҳои мухталифи Кнессет баромадҳо карданд, ва бо иштироки аъзои Кнессет ва намояндагони даҳҳо ТҒҲ мубоҳисаҳо оид ба “буҷети алтернативӣ” гузарониданд . Ин ҷорабиниҳо ба Adva имкони ба қонунгузорон нақл намудан оид ба таъсирасонии буҷети пешниҳодшаванда ва ҳамчунин имкони муқовимат бо ихтисороти хароҷоти иҷтимоии дар буҷети нав пешниҳодшавандро дод.

**Натиҷаҳо**

Дар кори инъикоси таъсири буҷети соли 1998 ба бахши иҷтимоӣ талошҳои Adva хеле босамар буданд ва дар ташкили хуби мубоҳисаҳои огоҳона оид ба ин масълаҳо ёрӣ расонданд. Буҷет дар муҳлати муқаррариаш то моҳи декабр қабул нашуд ва вазири корҳои хориҷӣ Дэйвид Левиро лозим омад ки бо муқовимат алайҳи ихтисороти пешниҳодшуда доир ба хароҷоти иҷтимоӣ, розӣ шавад. Дар ниҳоят кор буҷет бо мухолифатҳои зиёде қабул шуд, вале ба буҷети иҷтимоӣ се муқаррароти ҷиддӣ баргадонида шуданд: бастаи яклухти хидматрасониҳои тиббӣ нигоҳ дошта шуд, ихтисори соатҳои омӯзгорон ва барномаҳои давлатии дастгирии манзил кам шуд, ва ихтисороти назаррас дар ҳаҷми кумакпулии кӯдакон ва пардохтҳои нафақавӣ лағв карда шуданд

Дар тамоми рафти мубоҳисаҳо дар Кнессет, аъзои он зуд зуд ба гузориш ва мулоҳизаҳои иттилоотии Adva такя мекарданд, андешаи мухолифин бошад дақиқан ба кори Adva равона мешуд. Дақиқан ба ҳамин сурат рузноманигорон ва роҳбарони ТҒҲ ҳангоми инъикоси мубоҳисаҳо дар роасонаҳо зуд –зуд ба маълумот аз гузоришҳои созмон ишора менамуданд

**Сабақҳо**

Баъзе ҷанбаҳои калиди кори босамари Adva инҳоанд :

* *Ба раванд дар марҳилаҳои аввал ворид шудан.*

 Азбаски дар раванди мазкур қабл аз таҳияи фарзияи ниҳоӣ ҷалб шуда буд, Adva мавқеи худро дар мубоҳисаҳо устувор намуд. Ҳангоме ки ихтисороти хароҷоти иҷтимоӣ ҳануз дар марҳилаи эҳтимолият буданд ва аз ҷониби хидматчиёни давлатӣ баррасӣ мешуданд, Adva аввалин шуда, бо нашри гузориш, масъаларо ба миён гузошт, ки дар он далелу бурҳон ба нафъи ҳимояи буҷети иҷтимоӣ пешниҳод мешуд. Ҳузури барвақтӣ барои дарёфти лаҳзаи муносиб ва ташаккули таваҷҷуҳи фаъол ба масъалаи буҷет дар ҷомеаи шаҳрвандӣ мусоидат намуд.

* *Робитаҳои босамар.* Ҳануз аз оғози кор Adva ба раванди мубоҳисаҳо доираи васеи созмонҳоеро, ки гуруҳи онҳо метавонист зери таъсири ин тасмимҳои буҷет бимонад, ҷалб намуд. Аз тариқи мулоқотҳо ва нишастҳои иттилоотӣ, Adva сари масъалаи баланд бурдани огоҳӣ миёни ТҒҲ, сохтани барномаи муштарак ва тақдими мавқеи ягона бо хукумат, кор кард.
* *Паҳн намудани иттилоот.* Adva иттилоте омода намуд, ки ҳам саривақтӣ ва ҳам муфид буд, ҳамчунин мухотабони хешро дуруст интихоб намуд. Гузоришиҳо сермуҳтаво, амиқ ва муъҷаз, ёддоштҳои иттилотии зуд “маҳулшаванда” барои доираи васеи ТҒҲ, қонунгузорон, мансабдорони вазорати тандурустӣ ва дигар ҷонибҳои калидӣ равона шуда буданд. Илова бар ин, гузоришҳо дар расонаҳои мухталиф дарҷ мешуданд.
* *Иртиботи ғояи асосӣ*. Adva барои фарогирии мухотабони худ аз роҳҳои гуногун истифода намуд ва даъваташ шунида шуд. Ба ғайр аз интишори маъмулии иттилоот шарҳи минбаъдаро тавассути вохуриҳо, нишастҳои матбуотӣ, баромадҳои асоснок дар маҷлисҳои кумитаҳои Кнессет ва ҳамчунин дар рафти мубоҳисаҳои буҷетӣ бо мансабдорони давлатӣ ва аҳли ТҒҲ идома дод. Далели он ки Adva аз номи худ ва ҳам аз номи иттиҳодия мегуфт боиси қонунӣ гардидани мавқеи ӯ мешуд.
* *Дахолати мустақил ва объективӣ*Adva параметрҳои муҳокимаҳои буҷетиро васеъ намуд ва бар ивази сиёсати ҳизбӣ асосноккунии далелҳои чораҳои сиёсати буҷетиро татбиқ намуд. Adva талош ба харҷ дод, то ки бо тамоми қонунгузорон, сарфи назар аз мансубияти ҳизбиашон кор кунад, вале иқтидору нуфузи хешро бо манофеи ҳеҷ ҳизбе шарик накунад